|  |  |  |  |
| --- | --- | --- | --- |
|  |  |  | ΑΔΑ: 66ΕΗΩΛΦ-ΟΦΕ |
| ΕΛΛΗΝΙΚΗ ΔΗΜΟΚΡΑΤΙΑ **ΝΟΜΟΣ ΛΕΣΒΟΥ**  **ΔΗΜΟΣ ΛΕΣΒΟΥ** | | | **Μυτιλήνη, 27/12/2018**    **Αριθ.Διακήρυξης 59399** |

Ελ. Βενιζέλου 13-17, Μυτιλήνη Τ.Κ.81132

Τηλέφωνο: 22510 55637

Fax: 22510 27090

ΠΕΡΙΛΗΨΗ ΔΙΑΚΗΡΥΞΗΣ ΔΗΜΟΣΙΟΥ ΔΙΕΘΝΟΥΣ ΗΛΕΚΤΡΟΝΙΚΟΥ ΔΙΑΓΩΝΙΣΜΟΥ

Ο Δήμαρχος Λέσβου Γαληνός Σπυρίδων διακηρύσσει δημόσιο διεθνή ηλεκτρονικό μειοδοτικό διαγωνισμό με ανοικτή διαδικασία για την «**Προμήθεια υγρών καυσίμων Δήμου Λέσβου και των Ν.Π.Δ.Δ. αυτού και λιπαντικών Δήμου Λέσβου**».

Αντικείμενο του διαγωνισμού είναι η προμήθεια υγρών καυσίμων, κίνησης και θέρμανσης, για τις ανάγκες του Δήμου Λέσβου και των Ν.Π.Δ.Δ. αυτού και λιπαντικών για τις ανάγκες του Δήμου Λέσβου.

Κριτήριο ανάθεσης αποτελεί η πλέον συμφέρουσα από οικονομική άποψη προσφορά αποκλειστικά βάσει τιμής, κατά τμήμα - ομάδα ειδών του διαγωνισμού, όπως ειδικότερα προσδιορίζεται στο άρθρο 2.3.1 της διακήρυξης. Αναλυτικότερα:

α) Ομάδες Α, Β, Γ, Δ (υγρά καύσιμα): Η κατά τμήμα - ομάδα ειδών πλέον συμφέρουσα από οικονομική άποψη προσφορά αποκλειστικά βάσει τιμής, δηλαδή το μεγαλύτερο ενιαίο ποσοστό έκπτωσης (%) για το σύνολο των ειδών κάθε ομάδας του διαγωνισμού, ξεχωριστά, σε ακέραιες μονάδες επί της διαμορφούμενης μέσης μηνιαίας λιανικής τιμής πώλησης έκαστου είδους καυσίμου, όπως αυτές προσδιορίζονται από το Παρατηρητήριο Τιμών Υγρών Καυσίμων του Υπουργείου Ανάπτυξης και Ανταγωνιστικότητας και πιστοποιούνται από τις αρμόδιες υπηρεσίες της Π.Ε. Λέσβου, με την έκδοση εβδομαδιαίου δελτίου τιμών.

β) Ομάδα Ε (λιπαντικά): Η πλέον συμφέρουσα από οικονομική άποψη προσφορά αποκλειστικά βάσει τιμής, για το σύνολο των ειδών της.

◊ Η εκτιμώμενη αξία της σύμβασης ανέρχεται στο συνολικό ποσό των **€1.896.301,35** συμπεριλαμβανομένου ΦΠΑ 24%, δηλαδή €1.529.275,28 για την προμήθεια και €367.026,07 για ΦΠΑ 24%.

◊ Ο Δήμος Λέσβου διατηρεί το δικαίωμα της προαίρεσης, για την δέσμευση του αναδόχου να συναινέσει σε νέα προμήθεια ομοειδών ειδών για το Τμήμα 1 «Ομάδα Α: Υγρά καύσιμα Δήμου Λέσβου», με τους ίδιους όρους, ασκούμενο με μόνη δήλωση της αναθέτουσας αρχής, κατά ποσοστό έως και 30%.

◊ Η αύξηση της συμβατικής δαπάνης με το δικαίωμα της προαίρεσης για το Τμήμα 1 - Ομάδα Α ανέρχεται μέχρι του ποσού των €368.800,80 μαζί με ΦΠΑ 24% και συμπεριλαμβάνεται στο συνολικά δημοπρατούμενο ποσό.

◊ Η διάρκεια της σύμβασης ορίζεται σε δώδεκα (12) μήνες από την ημερομηνία υπογραφής του συμφωνητικού.

Ο διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) μέσω της διαδικτυακής πύλης [*www.promitheus.gov.gr*](http://www.promitheus.gov.gr) του συστήματος.

Οι προσφορές υποβάλλονται ηλεκτρονικά από οικονομικούς φορείς εγγεγραμμένους στο Ε.Σ.Η.ΔΗ.Σ. μέσω της διαδικτυακής πύλης [*www.promitheus.gov.gr*](http://www.promitheus.gov.gr), μέχρι την καταληκτική ημερομηνία και ώρα που ορίζει η διακήρυξη, στην Ελληνική γλώσσα.

◊ Καταληκτική ημερομηνία και ώρα υποβολής προσφορών: **Τρίτη, 05/02/2019** και ώρα **14:00 μ.μ.**

Ο χρόνος υποβολής της προσφοράς και οποιαδήποτε ηλεκτρονική επικοινωνία μέσω του συστήματος βεβαιώνεται αυτόματα από το σύστημα με υπηρεσίες χρονοσήμανσης. Μετά την παρέλευση της καταληκτικής ημερομηνίας και ώρας δεν υπάρχει η δυνατότητα υποβολής προσφοράς.

◊ Ημερομηνία και ώρα ηλεκτρονικής αποσφράγισης προσφορών: Παρασκευή, 08/02/2019 και ώρα 14:00 μ.μ.

Στο διαγωνισμό γίνονται δεκτοί οικονομικοί φορείς και ενώσεις αυτών που ασκούν νόμιμα την εμπορία ή διακίνηση των υπό προμήθεια ειδών στην Ελλάδα ή στην αλλοδαπή, δυνάμει της νομοθεσίας του κράτους στο οποίο είναι εγκατεστημένοι, όπως προσδιορίζονται στο άρθρο 19 του Ν.4412/2016 και πληρούν τις προϋποθέσεις των άρθρων 73 και 77 του αυτού νόμου.

◊ Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή που υποστηρίζεται από εγκεκριμένο πιστοποιητικό το οποίο χορηγήθηκε από έναν εγκεκριμένο πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και τις διατάξεις της Υ.Α. 56902/215 (ΦΕΚ Β’ 1924/02-06-2017) και να εγγραφούν στο ηλεκτρονικό σύστημα ΕΣΗΔΗΣ - Διαδικτυακή πύλη *www.promitheus.gov.gr* ακολουθώντας την διαδικασία εγγραφής του άρθρου 5 της ίδιας Υ.Α.

◊ Κανείς δεν μπορεί να εκπροσωπήσει στην ίδια δημοπρασία περισσότερες από μία εταιρείες ή κοινοπραξίες.

◊ Κάθε προσφέρων οφείλει να αποδείξει την χρηματοοικονομική και τεχνική του επάρκεια, σύμφωνα με τα οριζόμενα στην αναλυτική διακήρυξη.

◊ Οι προσφορές ισχύουν, με ποινή αποκλεισμού, χωρίς καμία αλλαγή για χρονικό διάστημα τουλάχιστον πέντε (5) μηνών από την ημέρα του διαγωνισμού.

◊ Για την έγκυρη συμμετοχή στη διαδικασία σύναψης της παρούσας σύμβασης κατατίθενται από τους συμμετέχοντες οικονομικούς φορείς (προσφέροντες) ξεχωριστές εγγυητικές επιστολές συμμετοχής, μια για κάθε τμήμα - ομάδα ειδών του διαγωνισμού για το οποίο υποβάλλεται προσφορά. Το ποσό κάθε εγγυητικής επιστολής αντιστοιχεί σε ποσοστό 2% επί της ενδεικτικής προϋπολογιζόμενης αξίας, χωρίς ΦΠΑ, του τμήματος της σύμβασης για το οποίο υποβάλλεται η εγγύηση συμμετοχής. Ειδικότερα:

● Τμήμα 1 - Ομάδα Α, εγγυητική επιστολή ποσού **€25.776,40** (είκοσι πέντε χιλιάδες επτακόσια εβδομήντα έξι ευρώ και σαράντα λεπτά).

● Τμήμα 2 - Ομάδα Β, εγγυητική επιστολή ποσού **€1.613,69** (χίλια εξακόσια δεκατρία ευρώ και εξήντα εννιά λεπτά).

● Τμήμα 3 - Ομάδα Γ, εγγυητική επιστολή ποσού **€1.760,39** (χίλια επτακόσια εξήντα ευρώ και τριάντα εννιά λεπτά).

● Τμήμα 4 - Ομάδα Δ, εγγυητική επιστολή ποσού **€306,00** (τριακόσια έξι ευρώ).

● Τμήμα 5 - Ομάδα Ε, εγγυητική επιστολή ποσού **€1.129,03** (χίλια εκατό είκοσι εννιά ευρώ και τρία λεπτά).

◊ Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς, άλλως η προσφορά απορρίπτεται.

◊ Γίνονται δεκτές προσφορές κατά τμήμα - ομάδα ειδών του διαγωνισμού και μόνο για το σύνολο των κατά ομάδα ζητούμενων ειδών και ποσοτήτων. Δεν γίνονται δεκτές και απορρίπτονται, ως απαράδεκτες, προσφορές που υποβάλλονται για μέρος των κατά ομάδα ζητούμενων ειδών ή ποσοτήτων.

◊ Εναλλακτικές προσφορές δεν γίνονται δεκτές.

◊ Η οικονοµική προσφορά απορρίπτεται όταν υπερβαίνει την ανώτατη τιµή που έχει τεθεί από την Αναθέτουσα Αρχή. Ειδικότερα για τα υγρά καύσιμα, όταν η υπέρβαση αυτή είναι σε ποσοστό πλέον του 5%.

◊ Ο ενδεικτικός προϋπολογισμός της μελέτης δεν είναι δεσμευτικός όσον αφορά τις ποσότητες και τα ποσά για τα επιμέρους είδη καυσίμων κάθε ομάδας (Α, Β, Γ, Δ) και δύναται ποσά να μεταφέρονται μεταξύ αυτών.

◊ Ο Δήμος δεν υποχρεούται να απορροφήσει το σύνολο των ποσοτήτων έκαστου είδους καυσίμου, οι οποίες αναγράφονται στον ενδεικτικό προϋπολογισμό. Εφόσον όμως κριθεί σκόπιμη η προμήθεια του συνόλου των ποσοτήτων για κάθε είδος, ο ανάδοχος υποχρεούται να ανταποκριθεί στην απαίτηση του Δήμου.

◊ Η πληρωμή του συμβατικού τιμήματος της προμήθειας στον ανάδοχο θα γίνει σε ευρώ.

*Λήψη πληροφοριών*: Διεύθυνση Καθαριότητας & Ανακύκλωσης του Δήμου Λέσβου, Τμήμα Διαχείρισης & Συντήρησης Οχημάτων & Μηχανολογικού Εξοπλισμού Ν-Α Λέσβου, οδός Ελ. Βενιζέλου 21, Μυτιλήνη, Α’ όροφος, αρμόδιος υπάλληλος κ. Κυριάκης Γρηγόριος, τηλέφωνο +30 2251055637, FAX +30 2251027090, e-mail: *gregkyrs@gmail.com*.

● Αριθμός αναφοράς αποστολής προκήρυξης στην Υπηρεσία Εκδόσεων της Ευρωπαϊκής Ένωσης **2018**-**195397**

● Η σχετική ηλεκτρονική διαδικασία σύναψης σύμβασης στην πλατφόρμα ΕΣΗΔΗΣ έλαβε Συστημικό Αύξοντα Αριθμό **69177**

**Ο Δήμαρχος Λέσβου**

**Σπυρίδων Γαληνός**